**Zápisnica zo zasadnutia**

**Obecného zastupiteľstva vo Veselom**

**zo dňa 1. 6. 2017**

Program zasadnutia:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

 5. Stanovisko hlavného kontrolóra obce k záverečnému účtu obce za rok 2016

 6. Záverečný účet obce za rok 2016

 7. Prerokovanie investičných zámerov obce Veselé

 8. Rôzne

 9. Diskusia

 10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 6 poslanci, neprítomnosť ospravedlnil poslanec Michal Čekan, za oneskorený príchod sa ospravedlnila poslankyňa Lucia Strečanská.Zasadnutie bolo uznášaniaschopné.
	2. V. Šipková, starostka obce, prečítala návrh programu zasadnutia.
	3. V. Šipková predložila návrh na určenie overovateľov zápisnice poslankyne Adrianu Duračkovú a Lukáša Bučku, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Stanovisko k záverečnému účtu obce Veselé za rok 2016 predložila Hlavná kontrolórka obce Veselé p. Mária Horinová. Stanovisko tvorí súčasť zápisnice.

6. Záverečný účet obce Veselé za rok 2016 predložila účtovníčka Obecného úradu Veselé p. Daniela Michalčíková. Tvorí súčasť zápisnice. Návrh záverečného účtu bol zverejnený na úradnej tabuli 16. 5. 2017.

7. Starostka obce oboznámila prítomných s plánovanými investičnými zámermi, ktoré sa budú realizovať v priebehu roka 2017. Realizácia bude financovaná z rezervného fondu, pretože sa jedná o opravy havarijných stavov nehnuteľností vo vlastníctve obce Veselé.

a) oprava havarijného stavu komunikácie

b) oprava oporného múra za rodným domom Dr. Štefana Moysesa s. č. 93

c) oprava havarijného stavu stropov a osvetlenia v jedálni a v učebni Materskej školy

d) oprava havarijného stavu ústredného kúrenia v budove Materskej školy vo Veselom a stavebné úpravy po montáži

e) oprava havarijného stavu strechy budovy zdravotného strediska č. 55 – výmena strešnej krytiny, montáž bleskozvodu a vývoz stavebnej sute .

8. Rôzne.

Starostka obce informovala prítomných o možnosti zakúpenia 2 infražiaričov pre obce združené v Mikroregióne nad Holeškou. Infražiariče sú určené na opravu výtlkov na miestnych komunikáciách v obciach. V Mikroregióne je združených 14 obcí, ktoré združia finančné prostriedky podľa počtu obyvateľov. Obec Veselé sa bude podieľať čiastkou 820,00 €. Používanie bude fakturované podľa vykonaných služieb v m2 v obci s prihliadnutím na zapojenie sa do spolufinancovania, prípadne s využitím vlastného materiálu.

Starostka obce predložila prítomným návrh zmluvy o nájme nebytových priestorov s firmou Lombard, s. r. o, Školská 14, Piešťany. Účelom nájmu je umiestnenie anténnej sústavy klientského a vysielacieho zariadenia na prevádzku vysokorýchlostného internetu na bytovom dome č. 439 v katastri obce Veselé, p. č. 274/4, na dobu 20 rokov. Nájomné 180,00 € ročne. Návrh zmluvy tvorí súčasť zápisnice.

Starostka obce oboznámila prítomných s výpoveďou nájomnej zmluvy na prenájom bytu č. 1 v bytovom dome 446 nájomcom Dušanom Potrokom, Veselé 297, ku dňu 31. 5. 2017 a uzneseniami komisie podľa § 4 VZN obce Veselé č. 8/2013 o nakladaní s nájomnými bytmi pre občanov.

Starostka obce oboznámila prítomných s prípravou osláv 220.Výročia narodenia Dr. Štefana Moysesa, banskobystrického biskupa a prvého predsedu Matice slovenskej v spolupráci s Trnavským samosprávnym krajom.

Starostka obce informovala prítomných o začatí prác na rekonštrukcii miestnej komunikácie spojnice hlavnej cesty a miestnej komunikácie v obci.

Starostka obce predložina na znovuprejednanie žiadosť Rímskokatolíckej cirkvi, Farského úradu Veselé o poskytnutie finančného príspevku na opravu veže kostola.

Poslankyňa Adriana Duračková požiadala o znovuprehodnotenie žiadostí o poskytnutie finančného príspevku Nemocnici A. Wintera, n. o. Piešťany na zakúpenie detského anesteziologického prístroja.

Poslankyňa Janka Kováčová upozornila na nežiadúci stav na pozemku pri prístupovej ceste v areáli zdravotného strediska. Doporučuje starostke obce upozorniť stavebníka Petra Glasnáka na odstránenie paliet z obecného pozemku. Ďalej žiadala zabezpečenie výrubu tují pred budovou MŠ Veselé a topoľov na hlavnej ceste z dôvodu bezpečnosti premávky na cestách. Starostka obce ju informovala, že navrhnutie výrubu stromov pri hlavnej ceste je v kompetencii Okresnej správy ciest Piešťany.

**Uznesenia Obecného zastupiteľstva vo Veselom zo dňa**

 **1. 6. 2017**

 **Uznesenie Obecného zastupiteľstva vo Veselom č. 14/2017**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 1. 6. 2017.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 15/2017**

Obecné zastupiteľstvo vo Veselom

určuje

overovateľov zápisnice poslancov Adrianu Duračkovú a Lukáša Bučku, zapisovateľku zápisnice Danielu Michalčíkovú.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 16/2017**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 29. 3. 2017.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č.17/2017**

Obecné zastupiteľstvo vo Veselom

berie na vedomie

správu hlavného kontrolóra obce Veselé a Stanovisko k záverečnému účtu obce Veselé za rok 2016.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č.18/2017**

Obecné zastupiteľstvo vo Veselom

a) schvaľuje

záverečný účet obce Veselé a celoročné hospodárenie za rok 2016 bez výhrad.

b) schvaľuje

použitie prebytku rozpočtového hospodárenia na tvorbu rezervného fondu vo výške 108.170,23 €.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 19/2017**

Obecné zastupiteľstvo vo Veselom

Ruší

Uznesenie obecného zastupiteľstva vo Veselom č. 5/2017 zo dňa 29. 3. 2017.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 20/2017**

Obecné zastupiteľstvo vo Veselom

Schvaľuje

1. Predloženie Žiadosti o nenávratný finančný príspevok v rámci výzvy OPKZP-PO4-SC431-2017-19, na realizáciu projektu „Kultúrny dom v obci Veselé – zníženie energetickej náročnosti budovy“, ktorý bude realizovaný obcou Veselé,

2. zabezpečenie realizácie projektu v súlade s podmienkami poskytnutia pomoci,

3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami pomoci. Ide o spoluúčasť na projekte vo výške 5%, to je 15 692,61 € s DPH.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 21/2017**

Obecné zastupiteľstvo vo Veselom

Schvaľuje

Použitie prostriedkov rezervného fondu na bežné výdavky vo výške 13491,60 € na odstránenie havarijného stavu – oprava oporného múra za rodným domom Štefana Moysesa s. č. 93 v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomných 6 poslancov

Schválili 5 poslanci

Zdržala sa hlasovania: Strečanská Lucia

 **Uznesenie Obecného zastupiteľstva vo Veselom č. 22/2017**

Obecné zastupiteľstvo vo Veselom

a) ruší

uznesenie obecného zastupiteľstva vo Veselom č. 13/2017 zo dňa 29. 3. 2017

b) Schvaľuje

Použitie prostriedkov rezervného fondu na bežné výdavky vo výške 6578,10 € na opravu havarijného stavu cesty a výtlkov v obci Veselé podľa zmluvy v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 23/2017**

Obecné zastupiteľstvo vo Veselom

Schvaľuje

Použitie prostriedkov rezervného fondu na bežné výdavky vo výške 6389,76 € na opravu havarijného stavu stropov a osvetlenia v jedálni a v učebni Materskej školy vo Veselom v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 24/2017**

Obecné zastupiteľstvo vo Veselom

Schvaľuje

Použitie prostriedkov rezervného fondu na bežné výdavky vo výške 13590,96 € na opravu havarijného stavu ústredného kúrenia v budove Materskej školy vo Veselom a stavebných úprav po montáži v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 25/2017**

Obecné zastupiteľstvo vo Veselom

Schvaľuje

Použitie prostriedkov rezervného fondu na bežné výdavky vo výške 22422,72 € na opravu havarijného stavu strechy budovy zdravotného strediska č. 55 – výmena strešnej krytiny, montáž bleskozvodu a vývoz stavebnej sute v zmysle ustanovenia § 10 ods. 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 26/2017**

Obecné zastupiteľstvo vo Veselom

Schvaľuje

Úhradu príspevku obce Veselé Združeniu Mikroregión nad Holeškou, Rakovice 25 na zakúpenie 2 ks infražiaričov vrátane príslušenstva na opravu ciest podľa predloženej ponuky Mikroregiónu nad Holeškou, financovanie mimoriadnym vkladom 14 členov a následným systémom používania formou fakturácie vykonaných služieb podľa m2 konkrétnej obci s prihliadnutím na zapojenia sa do spolufinancovania, prípadne s využitím vlastného materiálu vo výške 820,00 €.

Prítomných 6 poslancov

Schválili 6 poslanci

 **Uznesenie Obecného zastupiteľstva vo Veselom č. 27/2017**

Obecné zastupiteľstvo vo Veselom

a) berie na vedomie

výpoveď nájomnej zmluvy na prenájom bytu č. 1 v bytovom dome 446 nájomcom Dušanom Potrokom, Veselé 297, ku dňu 31. 5. 2017.

b) berie na vedomie

uznesenia komisie podľa § 4 VZN obce Veselé č. 8/2013 o nakladaní s nájomnými bytmi pre občanov

c) berie na vedomie

odstúpenie od uzavretia nájomnej zmluvy na pridelenie obecného nájomného bytu č. 1 v bytovom dome s. č. 446 Ing. Jozefom Mlynarčíkom, bytom Lokca, Bazová 534/10.

d) berie na vedomie

odstúpenie od uzavretia nájomnej zmluvy na pridelenie obecného nájomného bytu č. 1 v bytovom dome s. č. 446 žiadateľkou Luciou Mĺkvou, Veselé 317

e) Schvaľuje

V prípade ukončenia zmluvného vzťahu o nájme bytu č.1 v bytovom dome s. č. 446 medzi prenajímateľom obcou Veselé a Dušanom Potrokom, Veselé 297, uzatvorenie zmluvy o nájme bytu podľa § 685 Občianskeho zákonníka, ako aj § 12, ods. 2 zák. č. 443/2010 Z. z. o dotáciách na rozvoj bývania a sociálnom bývaní v znení neskorších predpisov s Viliamom Galbavým, bytom Piešťany, Valová 12, na dobu určitú 3 roky, od 1. 6. 2017 do 31. 5. 2020.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 28/2017**

Obecné zastupiteľstvo vo Veselom

Ruší

Uznesenie obecného zastupiteľstva vo Veselom č. 9/2017

schvaľuje

poskytnutie finančného príspevku žiadateľovi Rímskokatolíckej cirkvi, Rímskokatolíckemu farskému úradu vo Veselom vo výške 2000,00 € na opravu veže rím. kat. kostola sv. Bartolomeja vo Veselom.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 29/2017**

Obecné zastupiteľstvo vo Veselom

schvaľuje

poskytnutie peňažného daru na kúpu detského anesteziologického prístroja pre chirurgickú operačnú sálu, žiadateľovi Nemocnici Alexandra Wintera n. o., Piešťany, Winterova č. 66.

Prítomných 6 poslancov

Schválili 3 poslanci

Zdržali sa hlasovania poslanci Branislav Kukuč a Lucia Strečanská

Neschválila poslankyňa Janka Kováčová

**Uznesenie Obecného zastupiteľstva vo Veselom č. 30/2017**

Obecné zastupiteľstvo vo Veselom

Schvaľuje

Uzatvorenie nájomnej zmluvy o nebytových priestoroch s firmou Lombard, s. r. o., Školská 14, Piešťany. Prenajímateľ prenajíma a prenecháva nájomcovi do užívania potrebnú časť strechy (komínu) anténneho stožiaru o maximálnej výmere 5 m2 – anténneho stožiaru pre umiestnenie anténnej sústavy nájomcu, na objekte bytového domu 439.

Prítomných 6 poslancov

Schválili 6 poslanci

Vo Veselom 1. 6. 2017

Viera Šipková

Starostka obce

Zápisnicu spísala: Daniela Michalčíková

Overovatelia zápisnice:

Adriana Duračková ......................................................

Lukáš Bučka .....................................................